Egy erdélyi vonatkozású, nyomtatott orvosi disputációkat tartalmazó kolligátumkötet
Emődi András, tanulmány, Kaleidoscope, 2013
2000 tavaszán a tenkei [ma Tinca, Románia] római katolikus plébánia régi könyvállományában felfedezett 18. század eleji kolligátumkötet 24 orvosi disputációt, disszertációt, 7 filozófiai [részben természettudományos kötődésű] és 5 teológiai disputációt, illetve önálló művet, végül egy történeti-nyelvészeti tárgyú munkát tartalmaz az 1694–1724 közötti időszakból. Közülük öt erdélyi vonatkozású hallei orvosi nyomtatvány, pl. Ajtai [Szabó] András és ifj. Pápai Páriz Ferenc egyaránt 1714-ben megtartott nyilvános vizsgáinak összefoglalói.